Downloaded from YTS.MX
Official YIFY movies site: YTS.MX
คุณครับ ช่วยผมด้วย มีแต่คุณที่ช่วยผมได้
นี่เบอร์… ผมต้องการเงิน
นี่เบอร์ผม ช่วยผมด้วยเถอะครับ
คุณคะ เอาลูกโป่งไปค่ะ ฉันต้องการความช่วยเหลือ อย่าลืมฉันนะคะ
ไง พวก ไม่ๆ
คุณครับ รอก่อน จะไปไหนครับ
โชคดีแบบที่มีแค่ครั้งเดียวในชีวิต
คราวนี้ มันเกิดขึ้นในเมืองโลสอังเฮเลส
เพียงไม่กี่ชั่วโมงก่อนจะหมดเวลา
อ้างสิทธิ์รับเงินรางวัล 2,400 ล้านเปโซ จากการออกสลากกีโนเมื่อวันที่ 4 มีนาคม…
(ครอบครัวผมต้องการปาฏิหาริย์)
ข่าวนี้ทำให้คนทั้งโลสอังเฮเลสและชิลี ลุ้นกันตัวโก่ง
เพราะมันน่าประหลาดใจจริงๆ
โชคหล่นทับ กลายเป็นเศรษฐีในชั่วข้ามคืน
ใครจะไม่อยากมีเงินในบัญชีเกินสิบหลัก
มีแค่ไม่กี่คนที่โชคดีขนาดนั้น
ลูกพี่ๆ รอก่อนครับ ลูกพี่
ไม่ต้องห่วงครับ ผมไม่ต้องการเงินสด ผมรู้จักคุณ นี่ครับ
(ผมอยากก้าวหน้า)
(ชายผู้ถูกลอตเตอรี่)
(โลสอังเฮเลส ชิลี ปี 2018)
เรารู้จักกันมาตั้งแต่สมัยเรียน ตอนที่เขา…
ผมอยู่ป.3 ส่วนเขาอยู่ป.1
ฉันรู้จักเขามาหลายปีแล้ว เพราะเขาอยู่แถวบ้านแฟนฉัน
และในแถบชนบท ทุกคนรู้จักกันหมด
ผมเริ่มไปไหนมาไหนกับเขา
ผมคิดว่าเราเป็นตัวแสบเหมือนกัน น่าจะเข้ากันได้ดี
ผมเจอเขาทุกวัน ผมก็ทักเขา เราไม่ได้เป็นเพื่อนกันหรอก ผมแค่ทักเฉยๆ
เป็นยังไงบ้าง
(การคุมกำเนิดแต่ละแบบมีประสิทธิภาพแค่ไหน)
พ่อบอกว่าพ่อเคยขับแท็กซี่ค่ะ
เขาบอกว่าเขาเคยขับแท็กซี่
แต่ผมเองก็จำไม่ได้นะ
หลังจากนั้นหลายเดือน ผมก็ชวนเขามาทำงานที่นี่
มาทำงานกับผมที่กาเลริอา ตาอิโต
ฉันเห็นเขาอยู่ข้างนอกตลอด จูงม้าแล้วก็ทำงาน
เพราะบ้านเราอยู่ใกล้ฟาร์ม
เราคบกันมา 20 ปีแล้ว
เขาอยู่ข้างฉัน คอยช่วยเหลือฉันเสมอ เขาไม่เคยทิ้งให้ฉันอยู่คนเดียว
เขากลายเป็นบุคคลที่เป็นที่ต้องการตัวที่สุดในชิลี
ใครจะไม่อยากมีเงินในบัญชีเกินสิบหลัก
มีแค่ไม่กี่คนที่โชคดีขนาดนั้น เหมือนที่เกิดกับลอตเตอรี่งวดวันที่ 4 มีนาคม
มีชาวโลสอังเฮเลสถูกรางวัลก้อนโต มูลค่ากว่าสองพันล้านเปโซ
ปัญหาคือผู้ถูกรางวัลยังไม่มาแสดงตัว
และเส้นตายในการอ้างสิทธิ์รับเงิน ก็ใกล้เข้ามาทุกที
ถ้าคุณเป็นผู้โชคดี คุณจะทำยังไงครับ
จะเอาเงินมากขนาดนั้นไปทำอะไร
อย่างเดียวที่ฉันไม่เคยทำ คือกระโดดบันจี้จัมป์ ฉันอยากลองดู
ฉันจะช่วยครอบครัว ให้ครอบครัวหมดเลย
ฉันจะทำให้พวกเขาสุขสบาย
แล้วฉันก็จะเสริมสวยสักหน่อย แต่เอาเท่าที่จำเป็น
อิตาลีค่ะ
ฉันจะไปทัสคานี
ฉันไม่เชื่อเรื่องโชคหรอก
เพราะหลายๆ คนบอกว่า "เขาโชคดีจัง"
ไม่ ฉันเชื่อในพระพร
มันเป็นเกมเสี่ยงดวง
คนมันจะได้ มันก็ได้
ใครโชคดีก็ถูกรางวัล
อย่างที่เขาว่ากัน โชคดีเรื่องพนัน โชคร้ายเรื่องความรัก
มันเป็นสำนวนน่ะ
(เปิด)
(โกล ดรีมคอมโบ)
(พักร้อนตลอดชีพ 2,400,000)
(กีโน)
คนชอบมาที่นี่
เพราะนี่เป็นร้านที่มีคนถูกรางวัลบ่อยที่สุดในเมือง
รางวัลเล็ก รางวัลใหญ่ มาลงที่นี่ตลอด
สวัสดีค่ะ
นี่คือทางเลือกดีๆ ที่จะทำให้คุณไม่ต้องทำงานอีก
ซื้อสลาก "ลาก่อน หัวหน้า" แล้วไปเที่ยวแคริบเบียนหรือบราซิลสิคะ
ไม่เอาค่ะ ขอบคุณ
หนุ่มน้อยคนนั้นล่ะ เราลดราคาอยู่นะ
หลังจากวันนั้น
วันที่ 11 มั้ง ฉันไม่แน่ใจ
เขาไปซื้อสลากอีกใบ และเอาเลขที่ซื้อเมื่อคราวก่อนไปด้วย
- สวัสดีครับ - สวัสดีตอนบ่ายค่ะ
- กรอกเลขให้หน่อยครับ - ค่ะ
แล้วผู้หญิงคนนั้นก็บอกว่า "นี่คือเลขที่ถูกรางวัล"
คุณคะ นี่มันตรงกับ เลขที่ถูกรางวัลเมื่อสัปดาห์ก่อนเลย
สองพันสี่ร้อยล้าน
เอาเลยๆ
โลกนี้ จะรู้จักมันอย่างถ่องแท้
จะกินอาหารพื้นเมืองทุกอย่าง
"ที่รัก" ผมบอกเธอ "เกิดเรื่องใหญ่แล้ว ผมถูกกีโน"
แน่นอนว่าฉันไม่เชื่อเขา
จากนี้ไป คุณไม่ต้องทำงานแล้วนะ ผมก็เหมือนกัน
"คุณเมาแล้ว" เธอบอก
แล้วก็วางสายใส่ผม
ฮัลโหล
ได้ยินไหม
ให้ตายสิ
เขาบอกว่า "การ์ลิโต ฉันถูกกีโน"
"ใช่" เขาบอกผม "ฉันถูกรางวัลจริงๆ"
ฉันเลยถามว่า "สลากอยู่ไหน" เขาตอบว่า "อยู่ที่บ้าน"
ตอนที่บอกผม เขาดื่มไปสองสามแก้วแล้ว
(ลาซูเอร์เต)
ผมเป็นคนโชคดีนะ
โชคดีเรื่องผู้หญิง โชคดีเรื่องเงิน
โชคดีเรื่องการพนัน
- วันนี้งานเยอะเลย - เหรอ
- สอบวันนี้เป็นยังไงบ้าง - หนูคิดว่าดีนะ
ดีมาก
อีกอย่างหนึ่ง หนู…
นี่มันเรื่องบ้าอะไรกัน
แม่คะ เกิดอะไรขึ้น
ห้องฉัน
แม่
ฉันกลัวและพูดว่า "เกิดอะไรขึ้นที่นี่"
- พ่อ - นั่นพ่อเหรอ
ที่รัก ทำอะไรของคุณน่ะ
อะไรนะ ผมหาสลากกีโนไม่เจอ ใบที่ถูกรางวัลน่ะ
ฉันกลัวมาก ฉันคิดว่า "นี่เขาบ้าไปแล้วเหรอ"
ผมหา ตลบผ้าปูโต๊ะ เจอกระดาษกับข้าวของอะไรอีกเพียบ
ผมดูที่โซฟา ที่โต๊ะ
ผมค้นทั้งบ้าน
พอเมียผมกลับมา เธออึ้งไปเลย เธอถามว่า "เกิดอะไรขึ้น"
ช่วยหาหน่อย ที่รัก บ้านนี้มีแต่ของหาย
ให้ตายสิ
ช่วยหาหน่อย ลูก หาเข้า
อะไรคะ หนูก็หาอยู่นี่ไง
ผมหาแล้วก็หา แต่ก็หาสลากไม่เจอ
น่าตกใจจริงๆ ครับ
เท่าที่เรารู้ในตอนนี้ ผู้ถูกรางวัลรายนี้ซื้อสลากในโลสอังเฮเลส
มีข่าวลือว่าคนที่ถูกรางวัลคือชายหนุ่ม
ที่เล่นละครใบ้ในปาเซโอโกลอน
เขาว่ากันว่าอย่างนั้น แต่ก็มีข่าวลือหลายอย่าง
เขาลือกันว่าเป็นคนจากย่านเคนเนดี แต่ไม่จริงหรอก
- เหรอคะ - ใช่
เรารู้แค่นี้แหละ
เห็นว่าเป็นผู้หญิงชาวชนบท แต่ยังไม่มาแสดงตัว
- ผู้หญิงชาวชนบทเหรอคะ - ใช่ เป็นผู้หญิงมีอายุ
(2018 มีนาคม)
กติการะบุว่าผู้ถูกรางวัล มีเวลา 60 วันในการอ้างสิทธิ์รับรางวัล
ตอนนี้เหลือเวลาแค่ 30 วัน
เขาซื้อสลากแล้วกลับบ้าน ฮาบิเอร์เป็นคนรีบร้อนอยู่ตลอด
เขาทิ้งสลากไว้ที่นั่น
ในสมุดจดมั้ง ไม่ก็ในห้อง ห้องกินข้าว
เขาเล่าให้ผมฟังหลายแบบเลย เขาบอกว่าวางไว้บนตู้เย็น
เอาไปเก็บ วางไว้ข้างเตา
หนูคิดว่าวันนั้นพ่อเปลี่ยนท่อปล่องไฟ
เขาขึ้นไปบนหลังคาแล้วเปิดฝาท่อ
เพราะมันโดนเขม่าจับ
พอเปิดฝา เขม่าก็เข้าตา
แล้วเขาก็หยิบของในกระเป๋ากางเกง
ซึ่งเป็นของที่เอามาเช็ดตาได้เร็วที่สุด
เขาหยิบทิชชู่ แล้วสลากกีโนดันติดมาด้วย
เขาเช็ดตานิดหนึ่ง แล้วโยนมันลงปล่องไฟ
แล้วในเตาข้างล่าง
ปกติฉันจะใส่เศษกระดาษ กับอย่างอื่นไว้เป็นเชื้อไฟ
แต่มีบางอย่างดลใจให้ฉันเก็บกวาดมัน
ฉันสวมถุงมือ หยิบถุงพลาสติก แล้วโกยทุกอย่างออกมา
แล้วมันก็ตกลงไประหว่าง ถุงที่ใส่สมุดจดกับข้าวของอย่างอื่น
พอพวกเขาทำความสะอาดบ้าน มันก็ถูกเอาไปทิ้งข้างนอก
แล้วสลากก็ไปอยู่ในกองขยะ
แล้วพวกหมาก็กัดถุงจนขาด ขยะกระจายเกลื่อน
หนึ่งใน 4,457,400
นั่นคือโอกาสถูกลอตเตอรี่
แต่การคำนวณที่แสนสมบูรณ์แบบนั้น
มองข้ามอะไรบางอย่างไป
ชะตา โชค โอกาส
จะเรียกมันว่าอะไรก็ได้
สิ่งที่นักคณิตศาสตร์มองข้ามไปคือ ทุกการกระทำเล็กๆ
ทุกการตัดสินใจที่ไม่สำคัญ อาจทำให้โอกาสเปลี่ยนไปอย่างสิ้นเชิง
สลากที่ถูกรางวัลแต่ถูกทำลาย หาย หรือถูกลืม ไม่ได้เป็นแค่โชคร้าย
มันเหมือนทั้งจักรวาลรวมหัวกัน
เพื่อทำให้เกมที่ยากสุดๆ ยิ่งยากขึ้นไปอีก
และบางที แค่บางที
โอกาสถูกลอตเตอรี่จริงๆ อาจไม่ได้ขึ้นอยู่กับตัวเลขเพียงอย่างเดียว
แต่ขึ้นอยู่กับว่าเรารู้วิธีเอาชนะโชคชะตาไหม
แม่งเอ๊ย
สมัยเด็ก พวกเราไม่ได้ทำอะไรสนุกๆ
อย่างเล่นตุ๊กตาหรือเล่นพ่อแม่ลูก
พออายุแปดขวบ แม่ก็ต้องดูแลบ้านแล้ว
แม่ดูแลน้องชาย เปลี่ยนผ้าอ้อมให้น้องตั้งแต่อายุเท่านั้น
หิวสิท่า
ทุกคนใฝ่ฝันอยากเป็นคนสำคัญ
แต่พ่อแม่ของเราให้ในสิ่งที่เราต้องการไม่ได้
พวกเราก็เลยทำไม่สำเร็จ
ส่วนลูก… แม่กับพ่อจะมอบทุกอย่างให้ ลูกต้องใช้ประโยชน์จากมันนะ
- ค่ะ - ลูกจะได้ทำงานดีๆ
ได้เป็นอย่างที่อยากเป็น
ลูกอยากเป็นอะไรนะ
พยาบาลผดุงครรภ์ค่ะ
ทำอะไรของคุณน่ะ
ดับไฟซะ ไม่คิดเหรอว่า สลากอาจจะอยู่ในนี้ก็ได้ ให้ตายสิ
ผมนึกขึ้นได้แล้วเอาสามง่ามมาคุ้ย ผมเดินไปมาแบบนี้
แล้วอยู่ๆ ผมก็เห็นมันติดอยู่กับสมุดเล่มเก่า
สลาก
ผมถูกรางวัล ที่รัก
ผมเลยไปอ้างสิทธิ์
ปริศนาและการรอคอยอันยาวนานจบลงแล้ว
ผู้ถูกรางวัลแจ็กพอตกีโน 2,400 ล้านเปโซ มาแสดงตัวแล้ว
และเขาไม่ใช่ใครที่ไหนนอกจากคนท้องถิ่น
ผู้โชคดีคนนี้คือคุณฮาบิเอร์ ซาปาตา
ชาวไร่วัย 41 ปี ที่ตอนนี้สามารถฉลองเยี่ยงเศรษฐีได้แล้ว
ขอแสดงความยินดีด้วยครับ
ผู้ที่คาดว่าถูกรางวัลกีโน แต่เผลอทิ้งสลากลงถังขยะไป
เดินทางไปที่กอนเซปเซียนเพื่อรับรางวัล
ไปๆ
เขาได้รับการต้อนรับเหมือนดารา
ทุกคนมารอเขาหน้าร้านที่เขาซื้อสลาก
แต่เขาไม่ได้เป็นนักแสดงละครใบ้หรือหญิงชรา
นี่คือชายผู้อ้างว่ามีสลากที่ถูกรางวัล
ชายที่เป็นที่ต้องการตัวที่สุดในโลสอังเฮเลส ทิ้งสลากลงถังขยะไป
โปรดต้อนรับผู้ถูกลอตเตอรี่รางวัลใหญ่ที่สุดของปี
ซึ่งมีมูลค่าถึง 2,400 ล้านเปโซ
เขาอาศัยอยู่ใกล้เมืองเล็กๆ ที่ชื่อลาซูเอร์เต ทางตอนใต้ของประเทศ
คืนนี้เขาจะมาเล่าเรื่องราว อันน่าทึ่งของเขาให้พวกเราได้ฟังกัน
ขอเสียงปรบมือให้เขาด้วยครับ
"ดูสิ นั่นคนที่ถูกกีโน"
คนจะพูดกับผมว่า
"คุณครับ ช่วยรับโน้ตแผ่นนี้ไว้ด้วย อย่าลืมผมนะครับ"
"ผมไม่มีบ้าน ไม่มีที่อยู่ นี่ครับ"
แล้วพวกเขาก็ยัดกระดาษใส่กระเป๋าผม
พวกเขาจะเขียนเบอร์โทร ชื่อ กับเลขบัญชีไว้ ผมจะได้โอนเงินให้
(น้ำตกลาฮา)
สวัสดีครับ คุณฮาบิเอร์ สวัสดีตอนบ่าย
"คุณถูกกีโน" เขาบอก ผมถาม "ทำไมครับ มีปัญหาอะไรหรือเปล่า"
เขาตอบว่า "เปล่า ผมมายื่นข้อเสนอ ผมมีบ้านที่น้ำตกลาฮา"
"มีสระว่ายน้ำด้วย" เขาบอก
เสียเวลาเปล่าครับ กลับไปเถอะ
ฮาบิเอร์
วอลเตอร์ จำได้ไหม
เราเคยเรียนด้วยกัน ฉันผ่านมาแถวนี้เลยแวะมาหา
แต่ผมไม่เจอเขามาตั้งแต่… เรียนจบม.ปลาย
"เป็นยังไงบ้าง"
"ได้เงินกีโนหรือยัง" เขาถาม "ขอเงินหน่อยได้ไหม"
พวกเขาบอกว่าตัวเองป่วย ไม่ก็ลูกป่วย
"ขอแค่ได้เงินสิบล้าน ไปซื้อบ้านหลังเล็กๆ ผมก็พอใจแล้ว"
บางคนขอสองล้าน บางคนขอห้าแสน อะไรทำนองนั้น
คืนนี้เขาจะมาเล่าเรื่องราว อันน่าทึ่งของเขาให้พวกเราได้ฟังกัน
ขอเสียงปรบมือให้เขาด้วยครับ
เศรษฐีคนใหม่ของชิลี
(สำนักงานสลากฯ กอนเซปเซียน 70 ล้าน)
สำนักงานสลากกินแบ่งกอนเซปเซียน เป็นของมหาวิทยาลัย
และเป็นแหล่งรายได้หลักของมัน เพราะมันได้ส่วนแบ่งกำไร 60 เปอร์เซ็นต์
เจ็ดสิบล้าน
ยี่สิบสาม ห้า หกสิบสี่
คนชิลีชอบเล่นพนัน
ไม่ว่าจะฟุตบอลโต๊ะ ม้าแข่ง ลอตเตอรี่แบบดั้งเดิมหรือแบบโปยา
อันสุดท้ายนี่เป็นที่นิยมมาก
ปีก่อน สำนักงานสลากฯ โกยเงินไปเกือบหมื่นล้านเปโซ
เงินครึ่งหนึ่งถูกนำไปจ่ายภาษี และมอบให้องค์กรการกุศล
ผมชื่อนิโกลัส โรฮัส อิโนสโตรซา เป็นนักข่าว
ผมหลงใหลในวัฒนธรรม
และประวัติศาสตร์ของการพนันในชิลี
บันทึกเหตุการณ์บางฉบับระบุว่า
ในสมัยอาณานิคม คนจะพนันกันเรื่องเมล็ดแตงโม เป็นต้น
พวกเขาจะผ่าแตงโม
แล้วพนันว่าเมล็ดเป็นสีดำหรือขาว
พวกเขาถึงกับใช้วัตถุทางศาสนา อย่างบัตรคำสวดเป็นเดิมพัน ลองคิดดูสิครับ
บันทึกเหล่านี้เล่าถึงประวัติศาสตร์อันยาวนาน
อย่างการที่วัฒนธรรมทางการสั่งห้ามคนเล่นพนัน
ความซับซ้อนของการชนไก่และเกมไพ่ต่างๆ
มีคนพนันโบว์ลิ่งด้วย
เพราะการพนันมักจะมาพร้อม การเฉลิมฉลอง ความเพลิดเพลิน
เป็นการหยุดพักจาก ระบบที่เคยกดขี่ประชาชนในอดีต
การพนันเป็นเหมือนการหลบหนีจากชีวิตจริง
โอกาสที่จะโชคดีหรือเปลี่ยนชีวิตตัวเอง
(สนามม้าลัสกินตัส - เอลกิเย)
ทางนี้มีปิ้งย่างนะ ทุกคน ทางนี้มีปิ้งย่าง
หอยแมลงภู่ต้องกินกับไวน์
มีขนมทอดนะ เอากลับไปกินกับชาได้
โอเค ดื่ม
- ดื่ม อาร์ตูโร - ดื่ม
สองหมื่น นี่คือม้าที่เข้ารอบชิง ห้าแสนสำหรับเบอร์สาม
ห้าแสนสำหรับเบอร์สอง จัดไป
แล้วก็ห้าร้อยกับสองแสน สองหมื่น
สองหมื่น และตัวที่เข้ารอบชิง ศูนย์ เช็กอีกรอบ
ตอนที่ผมซื้อม้าหนุ่มตัวนี้ มันชื่อสุดหล่อ
ต่อจากสุดหล่อ เราตั้งชื่อให้มันว่าเจ้าเฉื่อย
แล้วเธอก็เรียกมันว่าปาฏิหาริย์น้อย นั่นคือชื่อปัจจุบันของมัน
เปลี่ยนชื่อบ่อยๆ คนจะได้จำมันไม่ได้
ผมต้องจ่าย…
พอแล้ว
ใช่ เราตกลงค่าคอกกันแล้ว
- สองแสนเหรอ - ต่อตัว
- โอเค
- พนันว่าปาฏิหาริย์ชนะมิลอามอเรส - มิลอามอเรส แค่สองตัว
ทางไหน ทางนั้น
ทางนั้น ไป
ลุยเลย โชคดีนะ จ็อกกี้
พระเจ้าทรงโปรด ขอให้โชคเข้าข้างเรา
หนึ่ง สอง…
ไปๆ
วิ่งเข้า ปาฏิหาริย์ ให้ตายสิ
ปาฏิหาริย์
เข้าแล้ว
มิลอามอเรสแซงได้
มิลอามอเรสวิ่งได้ดี
แซงฉิวเลย
ไปเอามันมา
มันมีบางอย่างผิดปกติ
ผมคุยกับเขาทุกวัน แล้วก็ได้ข้อสรุปเหมือนเดิมทุกวัน
แต่เราไม่รู้ว่ามันมีปัญหาอะไร
ผมว่าม้านั่นแค่โชคร้าย
ถ้าผมถูกลอตเตอรี่นะ
ผมจะ…
ผมจะย้ายบ้าน
ไปอยู่บ้านหลังใหญ่ขึ้น มีสระว่ายน้ำ บ้านที่…
- ผมออกไปข้างนอก… - บ้านที่อยู่ใต้น้ำ
แน่นอน ผมหมายถึง…
คุณนึกภาพตัวเองดื่มเบียร์ในสระว่ายน้ำออกไหม
นึกออก
แต่ผมก็แค่ถูกรางวัล ก็แค่นั้น
ผมแค่โชคดีน่ะ
คุณยังคิดจะทำงานอยู่สินะ ขอบอกเลยว่าอย่า…
ไม่ ผม…
นั่นเงินตั้งเยอะนะ
คุณต้องเปลี่ยนชีวิตตัวเอง คนเรามีชีวิตแค่ครั้งเดียวนะ
ใช่
จะบอกอะไรให้นะ
เธอคือสาวในฝันของฉันเลย
ปากฉันมีหน้าที่ต้องพูดออกมา
จะบอกอะไรให้นะ
บางครั้งเธอก็ไม่เชื่อฉัน
ปากเธอมีหน้าที่ต้องพูดออกมา
มาๆ มาเต้นด้วยกันเถอะ
เสียงเพลงดังมาจากอีกห้อง…
เขาเริ่มโทรหาฉัน
แล้วพอฉันรับสาย เขาก็ไม่พูดอะไร
ทำแบบนั้นอยู่เจ็ดเดือน
วันหนึ่งฉันทนไม่ไหวก็เลยปิดโทรศัพท์
(บลังกา)
ปิดไปสองสามวัน
แล้วพอเปิดเครื่อง ก็มีข้อความจากเขา
ฉันกับฮาบิเอร์แอบคบกันนาน 11 เดือน
สามีเก่าของฉันชอบบอกว่า
ถ้าฉันนอกใจเขา เขาจะฆ่าฉัน
ฉันยังกลัวอยู่เลยค่ะ ใช่
ในวันที่ 14 กุมภาพันธ์ เขาให้สร้อยคอฉัน
มันมีจี้รูปเกือกม้า
ทุกคนพูดว่า "เธอแต่งงานกับคาวบอย"
ผมก็แบบ "แล้วไง"
ฉันตกหลุมรักฮาบิเอร์
เพราะเขารัก เอาใจใส่ และให้เกียรติฉัน
ฉันรู้สึกว่าเขารักและต้องการฉัน
ซึ่งเป็นสิ่งที่ฉันไม่เคยรู้สึกกับสามีเก่า
เพราะเขาไม่เคยรักหรือเอาใจใส่ฉัน ไม่เคยสักอย่าง
(36 วันหลังการออกรางวัล)
ข่าวภาคบ่ายทีวียู
ผู้ที่คาดว่าถูกรางวัลกีโน แต่เผลอทิ้งสลากลงถังขยะไป
เดินทางไปที่กอนเซปเซียนเพื่อรับรางวัล
เขาทำทุกวิถีทางเพื่อหาสลากที่ถูกรางวัล
ที่เขาทำหายระหว่างเก็บกวาดบ้าน
แล้วเขาก็หามันจนเจอ
แต่สลากอยู่ในสภาพยับเยิน ทำให้กระบวนการล่าช้า
หลายวันผ่านไป เวลาผ่านไป
แล้วเราก็พบว่าสลากใบนั้นมีปัญหา
โชคร้ายที่เกิดเรื่องจนเอกสารเสียหาย
มีบางส่วนที่อ่านไม่ออก
มันไม่มีมาตรการรักษาความปลอดภัย เหมือนสลากกินแบ่งส่วนใหญ่
ผมไม่เครียดครับ ผมรู้ว่าผมคือคนที่ถูกรางวัล
ผมพูดแบบนี้ตลอด ผมไม่เครียด
เพราะอย่างนั้น ทางบริษัทเลยตัดสินใจ จ้างผู้เชี่ยวชาญมาวิเคราะห์
และประกอบสลากขึ้นมาใหม่
เพื่อดูว่ามันสามารถใช้รับรางวัลได้ไหม
เราเชื่อมั่นค่ะ
ฉันเชื่อมั่นและหวังว่าเขาจะมีสิทธิ์
เขาจะมีสิทธิ์รับรางวัล
สิ่งที่พวกเขาทำกับรางวัลนี้มันโหดร้ายนะ
เพราะเขาสมควรได้รับมัน
ครับ
เขาคือคนที่ถูกรางวัล
เรายอมให้พวกเขาวิเคราะห์สลาก แต่ต้องไปวิเคราะห์ที่แล็บ
พวกเขาบอกว่า "ไม่ วิเคราะห์ที่นี่เร็วกว่า ฮาบิเอร์
เดี๋ยวก็รู้แล้วว่าสลากของคุณ เป็นของจริงหรือของปลอม"
พวกเขาเอากล้องจุลทรรศน์ออกมา แต่มันเป็น…
เป็นแบบที่ใช้ในโรงเรียน
มันทำให้ผมไม่มั่นใจเท่าไร
เราเลยไม่ยอมให้วิเคราะห์
ผมจะไม่ยอมยื่นสลากให้ เพื่อที่พวกเขาจะได้ฉกมันไป
พวกเราสงสัยว่า ผู้เชี่ยวชาญพวกนี้เป็นกลางแค่ไหน
พวกเขามาจากไหน มีคุณวุฒิอะไร
และได้รับค่าจ้างจาก สำนักงานสลากกินแบ่งเท่าไร
เราได้รับประกาศอย่างเป็นทางการ จากสำนักงานสลากฯ
เพียงไม่กี่วันหลังจากฮาบิเอร์ ซาปาตา ปฏิเสธผู้เชี่ยวชาญที่พวกเขาจัดหาให้
สำนักงานสลากฯ กล่าวว่า… ฟังให้ดีนะครับ
สำนักงานสลากฯ กล่าวว่าเลขที่ถูกรางวัล
ถูกเลือกด้วยวิธีแบบสุ่มที่เรียกว่า "โอกาส"
ตรงข้ามกับที่ฮาบิเอร์ ซาปาตาอ้าง
และยังยืนกรานจนถึงทุกวันนี้ว่า เขาเลือกเลขนำโชคของตัวเอง
ตอนที่ซื้อสลาก ผมเอากระดาษแผ่นเล็กๆ
ที่มีเลขที่ผมเลือกให้คนขายดู
เธอเป็นคนเดียวที่รู้ว่า
ผมเลือกตัวเลขเอง ไม่ได้ให้เครื่องสุ่มให้
มีความเป็นไปได้แค่สองอย่าง
มีฝ่ายหนึ่งที่โกหกต่อสาธารณชน ไม่สำนักงานสลากฯ ก็ฮาบิเอร์
คนที่โกหก คนที่ถูกพิสูจน์ว่าโกหก
สมควรถูกลงโทษ
มันไม่มีมาตรการรักษาความปลอดภัย เหมือนสลากกินแบ่งส่วนใหญ่
สำนักงานสลากฯ บอกว่ามันเป็นการเลือกแบบสุ่ม
คนที่โกหก คนที่ถูกพิสูจน์ว่าโกหก
สมควรถูกลงโทษ
ตอนที่ผมไปขอคลิปจากกล้องวงจรปิด มาใช้เป็นหลักฐาน
เนฟตาลีไม่ยอมให้ผมดู
เขาบอกว่าคลิปถูกลบไปแล้ว แต่มันเป็นลูกไม้ของบริษัท
ทางบริษัทต้องจงใจลบคลิปกับวิดีโอแน่
จะได้ไม่มีหลักฐาน
ฮาบิเอร์ ซาปาตา ผู้อ้างตัวว่า ถูกรางวัลมากกว่าสองพันล้านเปโซ
ได้ทำทุกวิถีทางแล้วที่จะพิสูจน์ว่า สลากของเขาคือใบที่ถูกรางวัล
นี่คือภาพจากกล้องวงจรปิดที่ร้าน
ตอนที่มีการขายสลากกีโนที่กลายเป็น ประเด็นถกเถียงใหญ่ในรอบหลายปี
ทนายของเขากล่าวหาว่าเจ้าของร้านลบคลิป
ตั้งแต่วันที่ 1 ถึง 2 มีนาคม ซึ่งเป็นวันที่ฮาบิเอร์ไปซื้อสลาก
คำกล่าวหานี้ทำให้เกิดข้อสงสัยใหม่ๆ
ในคดีที่มีคำถามมากกว่าคำตอบ
เพราะงั้น พวกเขาถึงไม่ยอมจ่าย
เพราะพวกเขารู้ว่า ผมคือคนที่ถูกรางวัล พวกเขารู้
พวกเขาไม่อยากรับผิดชอบ
พวกเขารับค่าสลากจากผม พวกเขาก็ต้องให้รางวัลผม
พอคิดดูแล้ว มันต้องมีสลากที่ถูกรางวัล
เพราะทางร้านได้เงินสี่เปอร์เซ็นต์ของรางวัล
ทุกครั้งที่ลูกค้าของร้านไหนถูกรางวัล
ร้านนั้นจะได้ส่วนแบ่ง เป็นเปอร์เซ็นต์ของเงินรางวัล
ในกรณีนี้ ทางร้านได้เงินไป 48 ล้าน
เป็นส่วนแบ่งของรางวัลที่ชนะ
พวกเขาอยากเก็บเงินไว้ เลยไม่ให้เงินเขา
เท่าที่ผมรู้ พวกเขาควรมอบรางวัลให้เขา
ผมไม่คิดว่าสำนักงานสลากฯ จะทำถึงขนาดนั้นเพื่อเรื่องแค่นี้
ผมไม่คิดงั้นนะ
ข้าแต่พระบิดาผู้เป็นที่รัก
บัดนี้ พวกเรามาอยู่ต่อเบื้องพระพักตร์
เพื่อขอบคุณสำหรับทุกสิ่ง ที่พระองค์ประทานให้เราในวันนี้
ขอบคุณที่ทรงปกป้องคุ้มครองพวกเรา
ขอบคุณสำหรับสุขภาพและชีวิตของพวกเรา
ขอบคุณสำหรับอาหาร
ที่พระองค์ทรงวางไว้บนโต๊ะในวันนี้ ข้าแต่พระผู้เป็นเจ้า
อาเมนและอาเมน
พวกเขาบอกว่าการวิเคราะห์โดยผู้เชี่ยวชาญ
สามารถฟื้นฟูหรือทำให้เราเห็นข้อมูลนี้ ด้วยกล้องจุลทรรศน์
ใช่ มีวิธีตรวจสอบด้วยสารเคมี
ที่ทำให้ตัวอักษรที่พิมพ์ไว้ปรากฏให้เห็นอีกครั้ง
- ใช่ แต่แบบนั้นมันมีแค่ในทีวีนะ - ผมหวังว่าพวกเขาจะทำได้จริง
- ทุกคนอยากให้ฮาบิเอร์ได้รางวัล - เห็นแก่เขา ผมหวังว่ามันจะเป็นไปได้
ฮาบิเอร์ เราคิดว่ามันเป็นไปได้นะ
เพราะเราถึงกับมีเพลงที่ร้องว่า…
คุณดังใหญ่แล้วนะ
สู้เขาๆ
สู้เขา ฮาบิเอร์
สลากใบนี้ขึ้นอยู่กับโชคชะตา
แล้วคุณจะใช้ผู้เชี่ยวชาญที่ไหน
ในเมื่อคุณไม่เอาผู้เชี่ยวชาญของสำนักงานสลากฯ
เรารู้ว่าคุณเป็นคนขยันขันแข็ง มีครอบครัว
เราเชื่อใจคุณ เรารู้ว่า คุณเป็นคนขยันขันแข็ง มีครอบครัว
เราเห็นครอบครัวคุณในทีวี แถมคุณยังต้อนรับบิกตอร์ ดังนั้น…
เงินรางวัลคงช่วยคุณได้มาก
คุณจะเอาเงินสดมาจากไหน
เราคงต้องขายไก่สองสามตัว ขายหมูบางตัว
นั่นคือตอนที่ผมเข้ามามีบทบาทในฐานะผู้เชี่ยวชาญ
สำนักงานสลากกินแบ่งมีมาตรการ รักษาความปลอดภัยที่มองไม่เห็นด้วยตาเปล่า
อย่างแรกคือบาร์โค้ดตรงด้านล่าง
อย่างที่สองคือเลขประจำสลาก ที่อยู่ในแนวตั้งทางด้านซ้ายของสลาก
อย่างที่สามเป็นลักษณะเฉพาะ
นั่นคือสัญลักษณ์เปโซในตาหมู
ถ้าผมจำไม่ผิด มันถูกพิมพ์ตั้งแต่อยู่ที่โรงงาน
เราต้องมองจากมุมที่เจาะจง
ที่มีแสงสะท้อนเยอะๆ
โดยส่วนตัวแล้ว ผมดีใจและภูมิใจ
เพราะผมได้ใช้เทคนิคและวิธีการต่างๆ
ที่ปกติแล้วพวกเราไม่ค่อยได้ใช้
การวิเคราะห์ทางนิติเวช โดยผู้เชี่ยวชาญที่เขาจ้างมา
จะพิสูจน์ว่าเขาพูดความจริง
มีการพบมาตรการรักษาความปลอดภัยหลายอย่าง
ที่ยืนยันได้ว่าสลากเป็นของแท้
วันที่
หมายเลขสลาก
และกระดาษกีโน
ผมมีหลักฐานมากพอที่จะรับรางวัล
ถ้าถามว่าผมคิดว่าเงินเปลี่ยนคนได้ไหม แน่นอน ผมคิดว่าได้
อย่าลืมอะไรละ
เอาไว้ข้างบน
ฮาบิเอร์บอกฉันว่า เราจะใช้เงินรางวัลซื้อบ้านหลังใหญ่ขึ้น
นี่ บ้าเอ๊ย
ผมคุยกับเจ้าของที่แล้ว
ผมถามเขาว่า "คุณจะขายที่ให้ผมไหม
แล้วผมจะจ่ายให้ทีหลัง"
"แน่นอน" เขาบอก "ถ้ามีเงินก็ได้เลย"
"เงินซื้อได้ทุกอย่างแหละ" เขาว่าอย่างนั้น
- มีใครลืมอะไรหรือเปล่า - หนูทิ้งเสื้อผ้าบางตัวไว้
- แต่… - เดี๋ยวค่อยมาเอา
มาเอาวันหลังเหรอคะ
ไว้ขากลับค่อยแวะมา
ได้ค่ะ
- โอเค เกาะแน่นๆ ละ วางเท้าตรงนี้ - โอเค
ไม่นะ ผมว่าเงินเปลี่ยนคนไม่ได้หรอก
แต่คนมันจะเปลี่ยน มันก็เปลี่ยนนะ
มีคำกล่าวที่ว่า
"คนรวยที่แย่ที่สุดคือคนที่ไม่เคยจนมาก่อน"
เงิน โดยเฉพาะเงินจำนวนมาก
เปิดเผยว่าเราเป็นคนยังไง หรืออยากเป็นคนยังไง
แม่ฉัน
เราจะติดรูปท่านตรงนี้
ส่วนรูปครอบครัวอยู่ตรงนี้
คืนนี้เขาจะมาเล่าเรื่องราว อันน่าทึ่งของเขาให้พวกเราได้ฟังกัน
ขอเสียงปรบมือให้เขาด้วยครับ
เศรษฐีคนใหม่ของชิลี
สวัสดีครับ
- สวัสดี - สวัสดีค่ะ
ขอโทษนะครับ คุณรู้ไหมว่าเขามอบรางวัลที่ไหน
รางวัลลอตเตอรี่น่ะ
- อย่าบอกนะว่าคุณถูกรางวัล - ผมถูกแจ็กพอตเลย
- จริงเหรอคะ คุณถูกเท่าไร - ครับ
สองพันสี่ร้อยล้าน ผมถูกคนเดียวเลย
- ยินดีด้วยนะคะ - ขอบคุณครับ
โชคดีจริงๆ
ไม่ครับ มันวิเศษมาก ดูสิครับ สลากที่ถูกรางวัล
สลากนี่ไปโดนอะไรมาคะ
ผมทำหายน่ะ ต้องไปหาในกองขยะถึงเจอ
แต่มันก็ยังถูกรางวัลอยู่ดี
ถึงจะไม่เห็นเลขบางตัว แต่ก็ยังดูออกว่ามันถูกรางวัล
- ที่มอบรางวัลอยู่นั่นค่ะ - ขอบคุณครับ
คุณทำหล่นที่ไหนคะ
ในกองขยะครับ
- เกิดอะไรขึ้นคะ - มันตกลงไปในกองขยะครับ
(จุดมอบรางวัล)
นี่ ฟังผมก่อน
บาร์โค้ดมันลอก เราเลยให้รางวัลคุณไม่ได้
ไม่ แต่…
เกิดอะไรขึ้น
เขาอยากให้ยืนยันสลากค่ะ แต่มันยืนยันไม่ได้
พวกคุณเชิดเงินผม ผมมีความฝัน มีครอบครัว
- ขอทีเถอะค่ะ - พวกคุณไม่รู้ว่าผมคิดจะทำอะไรบ้าง
คุณต้องอ่านคอมเมนต์
คนหาว่าเขาเป็นนักต้มตุ๋น หาว่าเขาหน้าด้าน
หลายๆ คนหัวเราะเยาะเขา
(ปั้นน้ำเป็นตัวเห็นๆ)
(มันขาดตรงรหัสพอดี)
(หมอนี่หน้าตาเหมือนคนโกหก)
(สุดท้ายก็ทำตัวเองขายหน้า)
(แถมยังเป็นหนี้ทนายที่จ้างมาอีก)
(ไอ้ตอแหลนี่ควรติดคุกข้อหาฉ้อโกง)
มันทำให้หนูรู้สึกแย่จนหยุดเรียนไปเดือนหนึ่ง
พอเพื่อนร่วมชั้นเห็นหนูในข่าว พวกเขาก็แกล้งหนู
พวกรุ่นพี่ที่โรงเรียนก็ด้วย
พวกเขาบอกว่า "พ่อเธอโกหกทั้งเพ"
"บอกให้เขายอมแพ้ได้แล้ว"
(58 วันหลังการออกรางวัล)
ขอเสนอ…
เตเลเตรเซ
ต่อไปคือข่าวที่สมควรเอาไปทำเป็นภาพยนตร์
เพียงไม่กี่ชั่วโมงก่อนจะหมดเวลา
อ้างสิทธิ์รับเงินรางวัล 2,400 ล้านเปโซ จากการออกสลากกีโนเมื่อวันที่ 4 มีนาคม
ผู้ถูกรางวัลอีกคนก็ปรากฏตัวขึ้น
เรื่องเล่าของชายทั้งสองคนขัดแย้งกัน
ระหว่างนี้ ทุกคนกำลังรอให้ผู้เชี่ยวชาญ
ยืนยันว่าใครกันแน่ที่เป็นผู้ถูกรางวัลตัวจริง
เขาชื่อโฮเซ ริเบรา
จู่ๆ เขาก็ปรากฏตัวในกอนเซปเซียน ในขณะที่กำลังจะหมดเวลาอ้างสิทธิ์รับรางวัล
เจ้าหน้าที่รปภ.จากโลสอังเฮเลสคนนี้ เป็นคนที่สองที่อ้างว่าถูกรางวัล
จากการออกรางวัลครั้งที่ 2049 เมื่อวันที่ 4 มีนาคม
จะเกิดอะไรขึ้น ในเมื่อตอนนี้มีผู้ที่อ้างตัวว่า
ถูกรางวัลก้อนโตถึงสองคน
ราวกับหลุดมาจากละครน้ำดี
โฮเซ ริเบรามีเรื่องเล่าที่หักมุกชวนระทึก
เขาให้เราดูสุนัขที่กัดมือเขา
จนทำให้เขาต้องล้วงหาพลาสเตอร์ในกระเป๋า
เข้าบ้าน
ผมพบเจอเรื่องเหนือธรรมชาติ
ผมออกไปข้างนอกในวันอาทิตย์
ผมหิว แต่ผมมีเงินแค่พอซื้อน้ำอัดลม
ผมดื่มน้ำอัดลมอย่างสงบ
แล้วนึกถึงแบงก์ที่ใหญ่ที่สุดในตอนนั้น
ผมออกไปข้างนอก
ผมเดินไปไม่ถึง 30 เมตร ก็เจอแบงก์ปลิวมาใบหนึ่ง
ผมเพิ่งนึกถึงมันเมื่อนาทีสองนาทีก่อน
ที่ทางเท้า
ผมเก็บแบงก์แล้วยัดเข้าไปในกระเป๋าทั้งกำปั้น
ยัดเข้าไปแน่นเลย
มันแปลกจริงๆ นะ
มันแปลก เหนือธรรมชาติ
ออกมา มานี่
มานี่
ถึงครอบครัวของผมจะไม่ได้อยู่ด้วย แต่ผมมีพวกหมา เพราะ…
สมมติว่าผมรู้สึกแย่ พอผมออกไปข้างนอก พวกมันก็มีความสุขทันที
หยุดนะ เฮ้ย
เฮ้ย นี่
นี่ ทางนี้
นี่ เฮ้ย
นี่
มานี่
ตัวนี้ชื่อบิโกเต
ตัวนี้ชื่อกีโน
คุณบอกว่าเรื่องตอนที่คุณเจอสลาก ค่อนข้างน่าสนใจ
- มันอยู่ในกระเป๋า กระเป๋าใบโปรด - มันอยู่ในกระเป๋า
กระเป๋าใบโปรดที่ผมเอาไปทำงานด้วยทุกวัน
ผมเอาลูกหมาไปด้วย ผมมีรถสามล้อ ผมเอาลูกหมาไปด้วย
เอาพวกมันไปขายที่ตลาดเวกา
ขายได้ 3,000 หรือ 5,000 เปโซ
มันกัดนิ้วผมตอนผมให้เนื้อมัน ตรงนี้
ไม่รู้ว่านิ้วไหน ผมจำไม่ได้แล้ว
มันกัดผมจนเป็นแผลยาวจากนี่ถึงนี่
มันงับผม เลือดออกเลย
แล้วผมก็คิดว่า "ฉันมีพลาสเตอร์ ฉันซื้อมันบ่อยๆ"
ผมเริ่มค้นในกระเป๋าแล้วก็เจอพลาสเตอร์
กับสลาก
ครับ ผมเจอสลากระหว่างหาพลาสเตอร์
แล้วผมก็เห็นสลากกีโนในกระเป๋า
มันติดอยู่ด้านบน คงโดนอะไรทับ
มันติดอยู่
ตอนนั้น ผมคิดว่าไม่ ไม่ใช่เขาแน่
เจ้าหมอนั่น…
เป็นคนไม่ดี แค่อยากได้เงิน
เขาแค่อยากได้รางวัล
บางทีเราก็คิดว่า เขาเป็นคนที่สำนักงานสลากฯ จ้างมา
เพื่อถ่วงเวลาให้นานยิ่งขึ้น
หนูคิดอยู่พักหนึ่งว่า เขาเป็นคนที่สำนักงานสลากฯ ส่งมา
โปรสเปโรอยู่ที่นั่นกับคนของสำนักงานสลากฯ
เขาเห็นตอนผมข้ามถนนพอดี
เขาก้มหน้า เขาไม่อยากสู้หน้าผม
นักข่าวพูดกับเขา แล้วเขาก็หนีไป
เหมือนเขากำลังซ่อนตัวอยู่
เขาต้องรับมือกับจิตสำนึก กับสิ่งที่เขาทำอยู่
คุณโฮเซ โปรสเปโร
คุณเคยคิดไหมคะว่า ถ้าถูกรางวัลจะเอาเงินไปทำอะไร
ผมน่าจะทำศัลยกรรม
หรือไม่ก็ทำฟัน อย่างแรกเลย
แล้วผมก็คิดว่า
ผมอายุปูนนี้แล้ว มันควรเหรอ ที่ผมจะยุ่งเกี่ยวกับเรื่องแบบนี้ ไม่
ใช่ว่าทุกคนจะอยู่จนอายุ 70 เราต้องดูแลตัวเองถึงจะอยู่จนอายุ 71
เป็นโบสถ์ในชนบทที่สวยดีนะคะ
ค่ะ สวยมาก ผ่านมาหลายปีแล้วตั้งแต่…
เยี่ยม คุณจะได้คุยกับท่านศิษยาภิบาล
(เรียนรู้ความจริง พิธีมิสซาวันอาทิตย์)
ขอพระเจ้าคุ้มครอง
ขอต้อนรับสู่บ้านของพระเจ้า บ้านของพวกคุณ
ขอพระเจ้าประทานพรให้พวกคุณในวันนี้ เพราะวันนี้เป็นวันพิเศษ
ที่เรามารวมตัวกันเพื่อบูชา
เพื่อขอบคุณพระเจ้าผู้ยิ่งใหญ่ ผู้ทรงทำทุกอย่าง
และมอบทุกอย่างด้วยความรักในชีวิตของพวกเรา
ขอพระเจ้าอวยพรให้หัวใจทุกดวง
และวิญญาณทุกดวงที่มารวมตัวกัน ต่อเบื้องพระพักตร์ในวันนี้
หนูเชื่อในพระเจ้ามากกว่าโชค
หนูพูดบ่อยๆ ว่าโชคไม่มีจริง
หนูคิดว่าทุกอย่างเกิดจากพระเจ้าทรงบันดาล
คนอื่นๆ อาจทอดทิ้งคุณ
คนอื่นๆ อาจหันหลังให้คุณ
แม้แต่คนใกล้ตัวก็อาจตีตัวออกหาก
พระองค์ประสงค์ที่จะรักษาพวกเรา
พระองค์ประสงค์ที่จะพาพวกเรา ออกจากชีวิตที่เป็นอยู่
ออกจากสถานการณ์ที่เป็นอยู่ในตอนนี้
ทั้งในครอบครัวและในชีวิตส่วนตัว
ชีวิตนี้มีสองเส้นทาง
เส้นทางที่แคบ ซึ่งเป็นทางของพระเจ้า
และเส้นทางที่กว้าง ซึ่งพาเราไปหา…
ไม่รู้สิ ปาร์ตี้ เหล้า ความสนุก อะไรพวกนั้น
นั่นคือเส้นทางที่กว้าง เส้นทางของโลก
พ่อไม่ไปโบสถ์กับพวกเรา แต่หนูอยากให้ท่านไป
แค่แป๊บเดียวก็ยังดี
แต่ท่านอยู่ข้างหนูเสมอ คอยช่วยเหลือหนู
อย่างเช่น ถ้าหนูต้องการอะไร ท่านก็จะหาหรือซื้อมาให้หนู
ดูเหมือนพ่อหนูจะเจอแต่เรื่องแย่ๆ จริงไหม
แต่หนูเชื่อว่าถ้าท่านเดินตามพระเจ้า ท่านจะไม่ต้องเจอเรื่องแบบนั้น
ตอนนี้ เรามีข้อมูลที่เพิ่งส่งมาถึงฝ่ายข่าวของเรา
มันคือประกาศอย่างเป็นทางการ ของสำนักงานสลากกินแบ่ง
และคำพูดที่อยู่บนหน้ากระดาษนั้นดูจริงจังทีเดียว
ทางบริษัทตัดสินใจว่าจะดำเนินคดี
กับใครก็ตามที่ถูกพบว่าฉ้อโกง
(วันที่ 8 พ.ค. 2018 อัยการเขตกอนเซปเซียน)
(ยื่นฟ้อง)
(ความผิดฐานฉ้อโกง)
(ปลอมแปลงเอกสารเอกชน ใช้เอกสารเอกชนในทางมิชอบ)
(ฉ้อโกง)
นี่คือวิธีที่สำนักงานสลากฯ ใช้เพื่อตอบโต้
ความพยายามที่จะคว้ารางวัลใหญ่
มูลค่า 2,400 ล้านเปโซ
ของฮาบิเอร์ ซาปาตา และโฮเซ ริเบรา
ผมชื่อฮวน ปาโบล โลเปซ อายุ 47 ปี
เป็นทนายที่เชี่ยวชาญด้านคดีที่ซับซ้อน
และที่ปรึกษาด้านความปลอดภัยไซเบอร์
สำนักงานสลากฯ กล่าวว่า "คนทั่วไปจะหา
สลากที่มีเลขตรงกับเลขที่ถูกรางวัล ในงวดก่อนหน้านั้นได้ยังไง"
"มันง่ายมาก"
"หลังการออกรางวัล มีผู้ซื้อสลาก
ที่มีเลขตรงกับเลขที่ถูกรางวัล 399 ใบ
ผู้ซื้อจะได้รับสลากกีโนของแท้
ซึ่งสามารถใช้ได้กับ การออกรางวัลงวดต่อไปเท่านั้น"
ฉันชื่อลุยซา ซาน มาร์ติน ซิฟูเอนเตส
เป็นเจ้าหน้าที่นิติเวชที่เชี่ยวชาญ ด้านลายมือ ลายนิ้วมือ และเอกสาร
โชคร้ายที่ฉันเคยเจอคดีฉ้อโกงมาหลายคดี
การต้มตุ๋นหรือแหกกฎ
เป็นสิ่งที่พบได้ในทุกชนชั้นของสังคม
สลากกีโนใบนี้เสียหายหนักมาก
ฉันแปลกใจที่มันเสียหาย ตรงส่วนที่ใช้ยืนยันสลากพอดี
(ส้มหล่น)
การต้มตุ๋นและนักต้มตุ๋น เป็นสิ่งที่อยู่คู่ประวัติศาสตร์ของชิลี
ตั้งแต่สมัยที่มีบ่อนการพนัน
จนถึงวิธีการโกงระบบอันซับซ้อน หลากหลายรูปแบบ
เพื่อหาเงินด้วยวิธีที่ไม่ถูกต้อง
ผมขอบอกเลย ฮาบิเอร์น่ะโกหกเก่ง
ผมบอกเขาว่า "คุณมีพรสวรรค์ด้านการโกหก
เวลาคุณพูด ผมต้องฟังหูไว้หู"
มานี่ ไอ้หนู
คนที่ฉ้อโกงไม่เคารพกฎกติกา
พวกเขาไม่เคารพกฎในบ้าน
ไม่เคารพกฎในย่านที่ตัวเองอาศัยอยู่
และไม่เคารพกฎในที่ทำงาน
คนสมัยนี้ต่างก็มีความเลว ในตัวนิดหน่อย ผมหมายถึง…
ทุกคนต้องการอะไรบางอย่าง ในที่นี้คือเงิน
และการหาเงินด้วยวิธีที่ถูกต้อง…
มันยากกว่า
เพราะทุกคนมีความเลวในตัวนิดหน่อย จะว่าอย่างนั้นก็ได้
ค่ะ เขาไม่เคยอยู่กับพวกเราเลย
เขาสนใจแต่การแข่งม้า และไม่เคยอยู่กับพวกเราทั้งวันเลย
เราเป็นครอบครัว เขาน่าจะพูดว่า "วันนี้วันเสาร์ เราไปเที่ยวกันเถอะ
คุณกับลูกอยากไปไหน" หรืออะไรทำนองนั้น
เพราะคนเราต้องอยู่กับครอบครัว
แต่เขาไม่เป็นแบบนั้น เขาชอบอยู่กับเพื่อนๆ มากกว่า
ฉันต้องอยู่กับลูกแค่สองคน
(ศูนย์ขี่ม้าโลราเกล)
ที่การแข่งม้า เหล้ากับเงินไหลไม่เคยหยุด
เบียร์กับไวน์ไหลเร็วมาก
เราดูออกเวลาม้าโดนโด๊ปยาแรง
เพราะมันจะทำตัวเกรี้ยวกราด
สู้เขา เจ้าม้า
การแข่งม้าแบบชิลีเคยเป็นธรรมเนียม
แต่สมัยนี้กลายเป็นธุรกิจไปแล้ว
แทงโลอาแสนหนึ่ง
ตัวที่เข้ารอบชิง สองหมื่น
ห้าหมื่น ตัวไหน
ที่นี่ คุณต้องออกตัวพร้อมม้าแล้วทุ่มสุดตัว
คุณรู้อยู่แล้ว
คุณรู้ว่าพอปล่อยมือ ม้ามันก็วิ่งของมันเอง
ครับ
โชคดีนะ ทุกคน
ขอให้ไปได้สวยนะ ปาฏิหาริย์ มาคว้าที่หนึ่งกัน
วิ่งสิวะ
ไม่นะ
ไอ้โง่เอ๊ย
นี่ ฮาบิเอร์ ม้าของคุณอาจจะไม่… ผมไม่ได้จะบอกว่ามันแย่นะ
แต่คุณต้องหาระดับที่เหมาะกับมัน ประเภทที่เหมาะกับมัน
ไม่ ผมไม่ชอบประเภท ไม่ชอบระดับ ไม่ชอบอะไรทั้งนั้นแหละ
ฟังนะ คุณกำลังแข่งกับม้าประเภทอื่น
ไม่ ไม่เป็นไร แต่ผมไม่ชอบระดับของมัน
ผมคงไม่มีทางเลือกนอกจากขายเจ้าม้าน้อย
แล้วหวังว่าจะเจอตัวที่ดีกว่า
คุณควรให้มันแข่งกับม้าประเภทเดียวกัน
- ผมบอกคุณมาตลอด - มันก็แค่… ไม่
ผมเป็นคนแบบนี้ เป็นแบบนี้มานานแล้ว
เจ้าม้านี่ไปแข่งที่ไหนก็แพ้ตลอด
ม้ามันห่วยเอง ก็แค่นั้น
โอเค
โอเค เอาเลย
สมัยผมเป็นเด็กเลี้ยงม้า ผมนอนในคอกม้า
พอผมแก่ตัวและมีม้าเป็นของตัวเอง ผมถึงออกมาป่วนข้างนอก
ฉันคิดว่าประเด็นคือ หลังจากแข่งเสร็จ
พวกเขาดื่มเหล้าและ…
ฉันเลยบอกเขาว่า "ที่รัก ไอ้ที่ไปแข่งม้านี่มันเสียเงินเปล่าๆ นะ"
กลับมาต่อกันที่ข่าวทีวียู
วันนี้ เราจะรายงานผลการวิเคราะห์ โดยหน่วยงานเอกชน
สำหรับสลากของชายคนแรกที่อ้างว่า ตนเองถูกรางวัล 2,400 ล้านเปโซ
ถ้าสลากเป็นของจริง มันก็เป็นของจริง
(ลาก่อน หัวหน้า ชีวิตที่ดีกว่า)
ถ้าเลขที่เขาเลือกตรงกับเลขที่ถูกรางวัล
เลขที่ได้จากสลากของเขา ก็ต้องตรงกับเลขที่ถูกรางวัล
วันบนสลากต้องตรงกับวันที่ออกรางวัล
นั่นคือวันอาทิตย์
สลากของฮาบิเอร์ก็เขียนว่าวันอาทิตย์
ผลการวิเคราะห์ของผู้เชี่ยวชาญที่จ้างมา
ไขปริศนาได้เพียงบางส่วนเท่านั้น
แต่ไม่สามารถระบุตัวเลขที่เลือกหรือวันที่ซื้อได้
ด้วยเหตุนั้น
ความเห็นในฐานะผู้เชี่ยวชาญ ที่ผมเขียนและส่งให้ฮาบิเอร์
อาจไม่ตรงกับที่เขากล่าวอ้างร้อยเปอร์เซ็นต์
แต่ผมโกหกหรือกุเรื่องไม่ได้
ข่าวนี้เป็นประโยชน์ต่อเราครับ
มันช่วยลบล้างข้อสงสัยที่ว่า
สลากเป็นของปลอมหรือถูกดัดแปลง
สลากเป็นของจริงและมีเลขที่ถูกรางวัล
แต่มาตรการรักษาความปลอดภัย ที่เราคาดว่าจะพบ
อย่างเลข 2049 หรือวันที่ 4 มีนาคม 2018 กลับไม่ปรากฏให้เห็น
ขอสรรเสริญ…
ใจเย็นๆ
โอเค วันนี้เราจะกินสตูไก่กัน
นี่ ที่รัก บิลค่าไฟเดือนนี้มาแล้วนะ
- แพงกว่าเดือนก่อนอีก - เท่าไร
เกือบ 360,000 เปโซ
เราได้เงินจากวัวสัปดาห์ละเท่าไร
เยอะนะ
เยอะนี่คือเท่าไร
ก็แล้วแต่ว่าพวกมันให้นมเยอะไหม
ฉันไม่เคยเห็นเงินจากการขายนมเลย
พอเลย คุณนี่ขำไปหมดทุกเรื่อง
แถมคุณยังติดเงินคุณเนลสันอยู่ด้วย
เงินที่คุณยืมมาซื้อวัวน่ะ
แล้วน้องเขยฉันก็ให้เงินคุณไปซื้ออุปกรณ์รีดนม
พ่อสามีฉันด้วย
อีกอย่าง
เราต้องจ่ายค่าบัตรเครดิต
เราเอาบัตรไปจ่ายค่าใช้จ่ายอื่นๆ
แล้วยังไม่ได้จ่ายค่าบัตร
บัตรอะไร
"บัตรอะไร" เหรอ
บัตรที่คุณขอฉันเปิดเพื่อซื้อเครื่องตัดหญ้าไง
นี่ ฉันพูดกับคุณอยู่นะ
นี่
หลังจากนั้นสักพัก ฮาบิเอร์ก็โทรหาผมในเช้าวันหนึ่ง
"มีความเป็นไปได้ไหม ที่เราจะเจอเศษสลากในกองขยะ"
ผู้เชี่ยวชาญมาหาผมแล้วบอกว่า
"เอาละ ฮาบิเอร์ ผมมาดูว่าคุณเจอสลากตรงไหน"
แล้วผมก็แบ่งพื้นที่เป็นสี่ส่วน
ถึงตอนนั้น เขาก็อยู่ที่นั่นมาชั่วโมงกว่าแล้ว
- ถ้าเจออะไร ผมจะบอกคุณทันที - ครับ
ผมไล่ดูขยะทีละชิ้น ตรวจสอบสิ่งที่ผมเจอ
ท่ามกลางเศษไม้ กระดาษ พลาสติก ของเล่น
และอะไรก็ตามที่อยู่บนพื้น
ในหลอดยาสีฟันตรงมุมหนึ่ง
มีกระดาษแผ่นเล็กๆ เล็กกว่าสี่มิลลิเมตร
- ผมว่าผมเจออะไรแล้ว - ขอผมดูหน่อย
นี่ครับ
สิ่งที่สะดุดตาผมคือด้านหนึ่งของเศษกระดาษ
มีลายพิมพ์สีฟ้า สีออกฟ้า
เหมือนกับด้านหลังของสลากกีโน
คือว่า…
ผมไม่ได้เอาอุปกรณ์มาด้วย ผมต้องตรวจสอบก่อนว่า
เลขมีขนาดและหลักตรงกับ เลขบนสลากของคุณหรือเปล่า
พอมันแห้ง ผมก็ฉายแสงขาว
แล้วก็เห็นเลขศูนย์กับเลขสี่
เขายืนยันกับเราว่าเขาพบ
หนึ่งในชิ้นส่วนสำคัญ ในการประกอบสลากขึ้นมาใหม่
และเขาจะได้รับรางวัลมูลค่าหลายล้านเปโซ อันแสนยากเย็นสักที
มันคือเลขศูนย์กับเลขสี่ ตัวเลขที่ตรงกับ
วันที่ออกรางวัลของสลากที่ถูกรางวัล หรืองวด 2049
หรือว่านี่จะเป็นโชคดีที่เขาเฝ้ารอ
เราขอเชื่อว่าอย่างนั้น
โชคดี
(ชาวไร่โลสอังเฮเลสอ้างสิทธิ์รับรางวัล)
ฉันตั้งตารอจนไม่หลับไม่นอน
(เบาะแสสำคัญ 0 และ 4)
(วันที่ 4 มีนาคม วันออกรางวัล)
หวังว่าจะได้พบอีกครั้ง
เห็นไหม ไอ้โล้น บอกแล้วว่าต้องเจอสลาก
โชคดี สามารถย้อนเวลาที่เสียไปได้
หนูแค่อยากมีมอเตอร์ไซค์สักคัน
ไม่ ผมจะซื้อฟาร์มนี้ แค่นั้นแหละ
สร้างสถานสักการะ พวกเราตั้งใจว่าอย่างนั้น
เธอคือโชคดี
(เมษายน - พฤษภาคม มิถุนายน - กรกฎาคม)
วันหนึ่ง สถานีวิทยุบีโอบีโอโทรหาผม
ซาปาตาอยู่ที่นั่น ทนายของเขาก็ด้วย
พวกเขาถามว่า "เอาแบบนี้ไหม
แบ่งเงินกันคนละครึ่ง เพราะมีคนถูกรางวัลสองคน"
พิธีกรพูดแบบนั้น
ผมไม่กลัวที่จะเผชิญหน้ากับเขา
ที่จริง สถานีวิทยุเคยอยากเชิญเรา ไปเจอหน้ากันด้วยซ้ำ
พวกเขาถามว่าผมไปที่นั่นได้ไหม
จะได้คุยกับพิธีกร ซาปาตา และทนาย
ผมตอบว่า "ได้ ผมจะไปถึงใน 20 นาที"
ผมแบ่งรางวัลไม่ได้ เพราะผมคือคนที่ถูกรางวัล
เราจะไม่ทำแบบนั้น
ผมต้องคุยกับพวกเขา
- ครับ - ในวันจันทร์
แม้แต่ในสื่อ
มีคนทำโพลในเฟซบุ๊ก เพื่อหาว่าใครคือผู้ถูกรางวัลตัวจริง
คนที่มาทีหลัง คนหลัง
ครับ ทำไมล่ะครับ
ฉันเชื่อเขามากกว่า
ฉันว่าสำนักงานสลากฯ คงให้เงินพวกเขาเพื่อตัดปัญหา
ฉันคิดว่าคงเป็นแบบนั้น
คุณรู้ข่าวไหมครับ
- รู้ค่ะ ฉันว่ามันไม่ยุติธรรม - ใช่
คนไหนตอบน่าเชื่อถือกว่า ฉันก็เชื่อคนนั้น
ผมไม่รู้ว่าวันนั้นผมทำอะไร ผมจำไม่ได้
ผมจำได้ว่าหลังจากนั้นชั่วโมงหนึ่ง
ผมรู้สึกเหมือนมีคนบอกว่า "วันนี้อย่าออกไปไหน"
บอกว่าผมไม่ควรไป
คุณโฮเซ ริเบราไม่อยากมาเผชิญหน้า
เขาไม่อยากมา
ฉันฝัน
ในความฝัน ฉันเห็นเขานอนอยู่บนพื้น
มีคนเดินมาหาฉันแล้วบอกว่า "เราต้องกรีดเลือดเขา"
คนคนนั้นขอมีดจากฉัน
"เอามีดมา ฉันจะกรีดเลือดเขา"
ฉันตะโกนใส่คนคนนั้น "อย่านะ ลูกฉันไม่ยกโทษให้แกแน่"
พ่อกังวลมาก
ท่านนอนไม่หลับ
เข้าห้องน้ำบ่อย เดินวนไปวนมา
พวกเรากลัวว่าท่านจะเป็นอะไรไป เพราะท่านกังวลมาก
แม้ว่าข้าพเจ้าจะดำเนินไปตาม หว่างเขาอันมัวมืดแห่งความตาย
ข้าพเจ้าจะไม่กลัวอันตรายเลย เพราะพระองค์ทรงสถิตอยู่ด้วยข้าพเจ้า
หลุดสิ
วันนั้นเขาออกไปอัดฟาง
เขากลับมาแล้วบอกว่า "เอามีดมา"
เขาหยิบมีด มีดเล่มเดียวกับที่ฉันเห็นในฝัน
แล้วเขาเอามีดไปทำอะไร
เขาเอามันไปตัดเชือกป่านมารัดแขนตัวเอง
(รถพยาบาล)
เหมือนเวลาเชือดแกะ เลือดผมพุ่งกระฉูด
พุ่งไปทั่ว
ผมเสียเส้นเอ็นในมือไปทั้งห้าเส้น
แถมยังเสียเลือดมาก
ตอนไปถึงโรงพยาบาล ผมเหลือเลือดแค่ 1,700 มิลลิลิตร
มือเขากลายเป็นสีม่วง
เขาเลยขายวัวและเลิกรีดนม
ตอนนั้นเขาไม่ได้ทำงาน
ฉันต้องออกไปทำงาน แล้ว…
หลังเลิกงาน ฉันต้องไปหาเขาที่โรงพยาบาล
เพื่อเอาของใช้ไปให้
ระหว่างที่อยู่ที่นั่น ฉันคิดทบทวนแล้วพูดว่า
"เพื่อนของที่รักอยู่ไหน"
เพื่อนเขาอยู่ไหน
เราย้ายกลับไปอยู่บ้านหลังเล็ก เพราะเราไม่ได้เงินสักที
เราหวังว่าจะได้เงินรางวัลก่อนกำหนด
แต่มันไม่เป็นแบบนั้น
"ได้ ผมจะยกที่ดินให้" ผมพูด "แต่ผมจะไม่หยุดสู้เพื่อรางวัลของผม"
(2018 กรกฎาคม)
(2019 พฤศจิกายน - ธันวาคม)
เรื่องราวของฮาบิเอร์ ซาปาตา
คนที่ทำงานหนักเหมือนคุณและผม
ดูเหมือนจะมีช่วงเวลาที่เคราะห์ร้าย มากกว่าเวลาที่มีความสุข
อุบัติเหตุอันน่าเศร้าทำลายแขนของเขา ซึ่งเป็นเครื่องมือที่มีค่าที่สุด
สำหรับชาวไร่ที่ต้องพึ่งแรงกายเพื่อหาเลี้ยงชีพ
แต่สำหรับฮาบิเอร์
ความเจ็บปวดนั้นยังเทียบไม่ได้กับ การสูญเสียคุณลุยซา แม่ของเขา
เธอเสียชีวิตเพราะโรคร้ายที่ไม่ได้รับการรักษา
นอกจากจะเป็นผู้หญิงที่ยอดเยี่ยมแล้ว ท่านยังเป็นแม่ที่ยอดเยี่ยม
ท่านสอนค่านิยมต่างๆ ให้ผม ร่วมกับพ่อของผม
และสอนพวกเรา
ในตอนนั้น ผมทั้งโกรธ ทั้งเศร้า
ผมบอกว่า "ผมไม่รู้ ไปหาหมอเถอะ
มันต้องมีวิธีรักษากระดูกของแม่สิ
ไปหาที่ที่รักษาแม่ได้กัน" ผมบอกท่านอย่างนั้น
เพื่อให้ท่านอยู่กับเราต่อไป
แต่มันก็ไม่สำเร็จ
แม่ผมด่วนจากไปก่อน
ท่านบอกว่า "จงสู้เพื่อรางวัลของลูกนะ"
"สู้เพื่อสิ่งที่เป็นของลูก"
ฮาบิเอร์เสียใจที่แม่ของเขาจากไป
ก่อนที่จะมีการประกาศต่อสาธารณชน ว่าเขาไม่ได้เป็นนักต้มตุ๋น
แต่ฮาบิเอร์ ซาปาตาไม่ใช่คนธรรมดา
เขาถึงได้ตัดสินใจฟ้องสำนักงานสลากกินแบ่ง
(ซาปาตาตัดสินใจฟ้องสำนักงานสลากฯ)
(ฟ้องต่อศาลกอนเซปเซียน)
(ซาปาตาตัดสินใจจ้างทนายคนใหม่)
(ชาวไร่ฟ้องสำนักงานสลากฯ เรียกค่าเสียหายมากกว่า 3,500 ล้าน)
(อาจมีการฟ้องร้องสำนักงานสลากฯ)
คุณฮาบิเอร์ เราทบทวนคดีแล้ว
เราเชื่อว่ามีหลักฐานแน่นหนาพอที่จะฟ้องร้อง
มีโอกาสสูงที่เราจะชนะคดี
อย่างแรกที่เราอยากรู้คือคุณต้องการอะไรบ้าง
เราจะได้ใส่มันไว้ในสำนวนคดี
ผมอยากให้คนรู้ความจริง
เพราะสำนักงานสลากฯ เคยบอกว่า ผมเป็นนักต้มตุ๋น
ผมอยากเปิดเผยความจริง เพื่อความโปร่งใสของทั้งสองฝ่าย
- ขอถามหน่อยครับ - เชิญครับ
คุณคิดว่า
ถ้าพวกเขาไม่ยอมให้เงินฮาบิเอร์ หรือไม่มอบรางวัลให้ใครเลย
เงินจะเป็นของใครครับ
ตามกฎหมายแล้ว เงินจะเป็นของสำนักงานสลากฯ ครับ
- พวกเขาจะเก็บเงินไว้ - ครับ
แล้วมันก็จะตกเป็นของมหาวิทยาลัยกอนเซปเซียน
(จัดสรรให้มหาวิทยาลัยกอนเซปเซียน เพื่อจุดประสงค์ทางวิชาการ)
เพราะพวกเขาไม่ได้มอบรางวัล
พวกเขาบอกว่าไม่มีใครถูกรางวัล
สำนักงานสลากฯ และทีมของพวกเขา จะพยายามถ่วงเวลา
และยื้อคดีให้นานที่สุด
คดีใหญ่ขนาดนี้ต้องอาศัยความร่วมมือของพวกคุณ
และทุกอย่างที่คุณให้เราได้ ภูมิหลัง พยาน
และหลักฐานที่สนับสนุนข้อมูลในสำนวนคดี
ครับ เข้าใจแล้ว
เราจะสู้ต่อไป ผมจะสู้จนถึงที่สุด ไม่ว่ายังไงก็ตาม
เรามีทางเลือกหลายทางที่จะชนะคดีนี้
คุณฮาบิเอร์สู้กับสำนักงานสลากฯ กอนเซปเซียน
ก็เหมือนดาวิดสู้กับโกไลแอธในชีวิตจริง
เขาเป็นชาวชนบทที่…
ถึงจะมีทนายคอยช่วยและสนับสนุน
แต่มหาวิทยาลัยกอนเซปเซียนเป็นองค์กรใหญ่ยักษ์
แถมยังมีระบบต่างๆ ที่อาจส่งผลต่อคดี
เพราะมหาวิทยาลัยกอนเซปเซียน มีหนึ่งในคณะที่สำคัญที่สุดในประเทศ
ผู้พิพากษาหลายคนเคยเรียนที่นี่
พวกเขาอาจเป็นคนกุมชะตาของคดีนี้ก็ได้
ต่อไปคือข่าวด่วน
สำนักงานสลากฯ ปฏิเสธคดี และนำเสนอข้อโต้แย้งของตนเอง
ที่สำนักงานสลากฯ ไม่จ่ายเงินให้คุณซาปาตา ไม่ได้เป็นเพราะความหัวแข็ง
แต่เป็นการตัดสินใจตามกฎหมายควบคุม
พูดให้เจาะจงคือบทบัญญัติ 18568
มันระบุว่า "รางวัลสำหรับการพนัน
จะจ่ายให้ก็ต่อเมื่อมีการแสดง สลากหรืออุปกรณ์ที่อยู่ในสภาพสมบูรณ์"
"ในกรณีที่มีข้อสงสัย ให้งดมอบรางวัล
จนกว่าจะยืนยันการถูกรางวัลได้"
แต่บทบัญญัตินี้มีจุดที่น่ากังวล
ตอนท้ายของอนุมาตรา มีส่วนที่ดูเหมือนถูกเพิ่มเข้ามาทีหลัง
บอกว่าทั้งหมดนี้ขึ้นอยู่กับ ดุลยพินิจของสำนักงานสลากฯ กอนเซปเซียน
แต่เพียงผู้เดียว
พูดอีกอย่างคือ การตัดสินใจของพวกเขาถือเป็นที่สุด
ถ้าพวกเขาอยากมอบรางวัล ก็ไม่มีอะไรห้ามพวกเขาได้
(ฮาบิเอร์ ดูที่คนแชร์กันสิ)
เคยมีกรณีที่สำนักงานสลากฯ ตัดสินใจมอบรางวัล
หลังจากวิเคราะห์สลากที่เสียหาย
อย่างในปี 2004 มีครอบครัวที่ลูกตัดสลากบางส่วน
ไปทำการบ้านส่งที่โรงเรียน
สลากที่ขาดอยู่ในถังขยะเป็นสัปดาห์
พวกเขารู้จากข่าวลือว่ามันเป็นสลากที่ถูกรางวัล
สำนักงานสลากฯ ไม่ทำตามกฎ และมอบรางวัลให้พวกเขา
และเหมือนโชคชะตายังยุ่งเหยิงไม่พอ
เราค้นประวัติและพบว่า
ฮาบิเอร์ยังมีความเชื่อมโยงกับปาฏิหาริย์น้อย
ที่ไม่ใช่ม้าสุดที่รักของเขา
เขาได้ฉายาว่าปาฏิหาริย์น้อย เพราะเขารอดจากอุบัติเหตุตอนอายุหนึ่งขวบ
เขายังเดินไม่แข็งด้วยซ้ำ ตอนที่โดนรถยกหนัก 3,000 กิโลกรัมวิ่งชน
เขารอดมาได้โดยไม่บาดเจ็บ และสามารถใช้ชีวิตได้ตามปกติ
และแล้วความฝันก็เป็นจริง
สำหรับคนชิลีหนึ่งในหลายพันคน ที่ฝันอยากถูกเงินล้าน
(ไม่มีบาร์โค้ด)
ทั้งหมดนี้ขึ้นอยู่กับดุลยพินิจ ของสำนักงานสลากฯ แต่เพียงผู้เดียว
(พวกเขาเคยจ่ายมาก่อน ทำไมจะจ่ายอีกไม่ได้)
คุณฮาบิเอร์ อย่างหนึ่งที่พวกเขาพูดถึง ในจดหมายตอบกลับ
คือกระดาษที่ใช้พิมพ์สลากมีคุณภาพดีเยี่ยม
การปลอมสลากกีโนเป็นเรื่องยากมาก
เพราะมันต้องใช้ความเชี่ยวชาญ ด้านชนิดของเครื่องพิมพ์ แบบ
และแผนภาพหลังสลาก
แต่พวกเขาไม่ได้บอกว่า
หมึกมีคุณภาพไม่ดี
ถ้าคุณลองมองดู
จะเห็นว่าสลากใบนี้ยังมีสีค่อนข้างสด
แต่ดูสิครับ หมึกเลือนไปแล้ว
ผมรู้เพราะสมัยเรียนมหาวิทยาลัยปีห้า
ผมเคยทำงานที่ซุ้มขายสลากโลโต้กับกีโน
หมึกมันคล้ายกับหมึกในเครื่องพิมพ์ที่ใช้ตามบ้าน
แค่โดนเหงื่อก็เลือนแล้ว
สิ่งที่เราอยากให้คุณทำในตอนนี้คือรวบรวมพยาน
ผมไม่รู้ว่าคุณมีคนที่ไว้ใจได้และรู้ว่าเกิดอะไรขึ้น
ที่ยินดีให้การสนับสนุนคุณในฐานะพยานไหม
ผมตัดสินใจแล้วครับว่าจะให้ใครเป็นพยาน
ผมรู้จักคุณอาริเอลาที่ขายสลากให้ผม เธอช่วยได้
กราซิเอลาด้วย เธอทำงานที่ร้าน
คุณกริสเตียน กาเซเรสที่วิเคราะห์สลาก เขาจัดการทุกอย่าง
พวกเขาต้องยอมมีส่วนร่วมนะครับ
ผมขอเสนอตัวเป็นพยาน
ฉันไม่เห็นตอนนายซื้อสลากคราวนั้น
ใช่
แต่ฉันรู้จักนายและรู้ว่านายพูดความจริง
(ลาตริบูนา)
เพราะงั้น ผมถึงได้ชวนทุกคนมาที่นี่
เพื่อช่วยฮาบิเอร์ในคดีอันยาวนานนี้
(เวลา)
นี่คือเวลา
ผมพูดบ่อยๆ ว่าผมจะซื้อสลากในเวลานั้น
- ประมาณบ่ายสามบ่ายสี่ - เหรอครับ
นั่นคือรายงานของสำนักงานสลากฯ
แล้วรายงานบอกว่ายังไงครับ
สลากใบนั้นถูกซื้อตอน 15:03 น.
(การออกรางวัล 2049)
เรื่องนี้มีอะไรไม่ชอบมาพากล
(ผลการตรวจสอบทางนิติเวช)
(0 และ 4)
หมายถึงของที่เราเจอในกองขยะใช่ไหม
ใช่ครับ กองขยะ ช่วยอธิบายแบบลงลึกหน่อยได้ไหมครับ
สิ่งที่น่าสนใจเกี่ยวกับเลขศูนย์และเลขสี่ บนเศษกระดาษใบนั้น
คือด้านหลังของมันมีลายพิมพ์สีฟ้าและขาว
เหมือนกับด้านหลังของสลาก
- ครับ - หมายถึงสลากใบแรกเหรอคะ
ใช่ครับ เลขศูนย์กับเลขสี่หมายถึง…
- วันที่ - วันอาทิตย์ ถ้าผมจำไม่ผิด
- ใช่ครับ ศูนย์ สี่ วันอาทิตย์ - ครับ
วันที่ 4 มีนาคม
ผมเข้าใจว่าผู้เชี่ยวชาญ ของสำนักงานสลากฯ เรียกค่าแรงสูง
เธอเรียกค่าวิเคราะห์สลาก 9,500,000 เปโซ
ฉันตรวจสอบรายงาน ของผู้เชี่ยวชาญของสำนักงานสลากฯ
นั่นถือเป็นจำนวนเงินที่ไม่ปกติ สำหรับการตรวจวิเคราะห์
พูดตรงๆ มันแพงเกินไปมาก
โดยเฉพาะสำหรับรายงานที่ยาวไม่เกินเจ็ดหน้า
ฉันไม่ควรคาดเดาในลักษณะนี้
แต่รายงานสั้นๆ ที่ราคาแพงขนาดนั้น
มันทำให้เราคิดไปถึงอย่างอื่น
แถมสำนักงานสลากฯ ยังจ่ายค่ารักษาความปลอดภัยด้วย
ในฐานะพลเมืองดี เรื่องทั้งหมดนี่มันน่าสงสัยนะ
พวกคุณคิดยังไง เรื่องที่พวกเขาให้เงินร้านสลาก 48 ล้าน
นั่นเป็นอีกเรื่องที่เราต้องขุดคุ้ย หรือพูดอีกอย่างคือตีแผ่
เพราะทางร้านได้รับเงิน
แน่นอนว่าพวกเขาควรได้ค่าคอมมิชชั่น
แต่มันคือร้านที่คุณซื้อ…
สลากใบนั้น
ยิ่งไปกว่านั้น
คนที่ขายสลากยืนยันว่าคุณคือฮาบิเอร์ ซาปาตา
- ใช่ - เข้าใจที่ผมพูดไหม
ผมคุยกับเธอตอนที่ผมเอาสลากไปให้เธอดู
เธอเซ็นเอกสารใบเล็กๆ
- จริงเหรอ - มันรับรองว่าเธอขายสลากให้ผม
อาริเอลาเป็นคนเดียวที่รู้ว่าผมเลือกเลขเอง
ไม่ได้ให้เครื่องสุ่มให้
สวัสดีครับ คุณอาริเอลา
ผมพยายามโทรหาคุณมาสักพักแล้ว แต่คุณไม่รับสาย
ผมต้องคุยกับคุณเพราะเหตุผลง่ายๆ
คือผมยังรอให้คุณตอบว่าคุณจะเป็นพยานให้ผมไหม
ผมถึงได้ฝากข้อความไว้ รบกวนคุณช่วยโทรกลับด้วย
หรือไม่ก็บอกที่อยู่ของคุณมา ผมจะได้ไปคุยกับคุณที่บ้าน
ช่วยตอบข้อความผมด้วย สวัสดีครับ รักษาตัวด้วย
ระหว่างที่เขากำลังทวงความยุติธรรม อย่างไม่ลดละ
ฮาบิเอร์ ซาปาตา ชาวไร่จากตอนใต้ของชิลี
ได้คิดกลยุทธ์อันชาญฉลาด
เพื่อรับมือกับค่าใช้จ่ายในการสู้คดีที่เพิ่มขึ้นเรื่อยๆ
หลังจากพยายามและทุ่มเทอยู่หลายเดือน ฮาบิเอร์ตัดสินใจ… ฟังให้ดีนะครับ
จัดการแข่งขันแบบไม่เหมือนใคร และไม่เคยมีใครทำมาก่อน
ม้าของเขา ปาฏิหาริย์น้อย
จะแข่งกับสุนัขเกรย์ฮาวด์ในท้องถิ่น แซนดี้
บางคนอาจบอกว่า มันเป็นการแข่งขันที่ไม่เท่าเทียม
แต่ฮาบิเอร์ชินกับเรื่องแบบนี้แล้ว
ยังไงซะ มันก็ไม่ใช่ครั้งแรก
ที่เขาไล่ตามบางอย่างที่ดูเหมือนเป็นไปไม่ได้
ไง ไอ้โง่ เป็นยังไงบ้าง
สวัสดี เป็นยังไงบ้าง อาร์ตูโร
สวัสดี เป็นยังไงบ้าง แฟนๆ ม้าแข่ง ผมเชิญทุกคนนะ
ผมโทรหาคุณเพราะเจ้าหมาแซนดี้ จะแข่งกับปาฏิหาริย์น้อย
คุณต้องแทงข้างปาฏิหาริย์น้อยเยอะๆ นะ
เรารู้จักกันมาตั้งนาน จะแทงข้างคนอื่นได้ยังไง
โธ่ แทงสามแสน ห้าแสนเลย จะได้คุ้ม
โอเค เจอกัน แค่นี้นะ
ลองนึกภาพม้า…
ที่แบกของหนัก 50 กิโลกรัม
กับหมาที่ไม่ต้องแบกอะไร หมามันต้องไวกว่าม้าอยู่แล้ว
ก็ขึ้นอยู่กับว่าเป็นม้าและหมาตัวไหน
โอเค ทุกคน
เบอร์หนึ่ง ปาฏิหาริย์น้อย
เบอร์สอง แซนดี้
คุณต้องเอาให้ผม
แสน สองแสน สองแสนหนึ่ง สามแสนหนึ่ง สี่แสนหนึ่ง
แทงอีกแสนไหม
นักพนันส่วนใหญ่อยู่ข้างเกรย์ฮาวด์
การแข่งขันที่หลายคนคิดว่าจบตั้งแต่ยังไม่เริ่ม
หนึ่ง
(ปาฏิหาริย์)
สอง
แซนดี้ขึ้นนำแบบสบายๆ ราวกับว่าสนามแข่งสร้างมาเพื่อมัน
นำอยู่หนึ่งช่วงตัว
หนทางระหว่างผู้อ้างตัวว่าถูกกีโน กับรางวัล 2,400 ล้านเปโซ
ยิ่งยากลำบากขึ้นทุกที
สำนักงานสลากฯ ชิงความได้เปรียบ ขณะที่ความขัดแย้งรุนแรงขึ้น
ครั้งหนึ่ง ตอนที่เราไปโบสถ์ พระเจ้าตรัสผ่านท่านศิษยาภิบาล
พระองค์ตรัสว่าพระองค์จะประทาน พรใหญ่ให้ครอบครัวของเรา
แต่มันจะไม่ได้ผล จนกว่าพ่อของหนูจะเปลี่ยนตัวเอง
ผมไม่เปลี่ยนหรอก ผมพูดมาตลอด
ผมบอกเพื่อนๆ ทุกคน ผมไม่มีวันเปลี่ยน
ปาฏิหาริย์น้อยพุ่งไปข้างหน้า
และแซงเกรย์ฮาวด์ในระยะ 20 เมตรสุดท้าย
ปาฏิหาริย์น้อยคว้าชัยชนะไปครอง
(จงแสวงหาความดี อย่าแสวงหาความชั่ว อาโมส 5:14)
ประเด็นของพยานคือเราต้องนำเสนอให้ดี
อย่างคนที่วิเคราะห์สลาก หรือคนที่ขายสลากให้ผม
อาริเอลาคือส่วนสำคัญที่สุด ของการพิจารณาคดี เธอขายสลากให้ผม
ผมซื้อมันจากเธอ เธอเป็นคนขายให้ผม
ฉันชื่ออาริเอลา อากิเลรา
ฉันทำงานที่นั่นประมาณสามปี
ที่ร้านขายสลากที่เป็นศูนย์มอบรางวัลด้วย
อาริเอลา ทางนี้ครับ
ทนายอีกคนจะถามคำถามง่ายๆ
และคำถามอื่นๆ เพื่อทำให้คุณสับสน
- ขอให้คุณตอบแบบเดียวกัน - ได้ค่ะ ได้
ผมเลือกเลขเอง เธอรู้
ผู้ถูกรางวัลปรากฏตัว
เรารู้ตั้งแต่ต้นว่ามีคนถูกรางวัล
เพราะเราได้บัตรกำนัล
แถมพวกเขายังแจ้งหัวหน้าฉันด้วย
เขามาที่ร้าน
ฉันบอกเพื่อนร่วมงานมา "ใช่ ลูกค้าคนนั้นมาที่นี่
ฉันช่วยเขา"
พิจารณาคดีนานจัง
ผมไม่ได้เอาน้ำผลไม้มาด้วยซ้ำ
ที่นี่มีน้ำดื่มไหม
ถ้าพวกเขาเห็นว่ามีการสืบสวน เห็นว่ามีผู้เชี่ยวชาญ
ถ้ามันเป็นการสืบสวนที่ดีและเหมาะสม
กฎหมายน่าจะสั่งให้พวกเขาจ่ายเงิน
ว่ายังไง หัวหน้า
มีปัญหานิดหน่อย
ไม่มีความสอดคล้องกับบันทึก
ให้ตายสิ นี่มันโคตรแย่เลย
สำนักงานสลากฯ บอกว่าจะยอมรับ คำให้การนั้น แต่ไม่ยอมรับของเรา
ไม่ เป็นไปไม่ได้
มันทำให้เราเบิกตัว อาริเอลาลำบาก เราไม่มีเวลา
- พวกเขาไม่ต้องการข้อเท็จจริง - ใช่ มันยังไงๆ อยู่นะ
บอกตามตรง ฉันคิดว่า สำนักงานสลากฯ อยู่เบื้องหลังเรื่องนี้ค่ะ
เพราะพวกเขารู้ว่าอะไรจะเกิดขึ้นเมื่อไหร่
ฉันคิดว่ามันแปลกและไม่น่าไว้ใจ
สำนักงานสลากฯ ไม่อยากได้คำให้การ
- แต่คุณจะ… - มันถึงไม่น่าไว้ใจไง
คุณจะปล่อยให้สำนักงานสลากฯ ถ่วงเวลาอีกไม่ได้
- ผมนัดกับพยานแล้ว - พยานกี่คนครับ
- สี่คน - สี่คน ครับ
สี่คน พวกเขาบอกว่าจะไม่รับคำให้การของเรา
เพราะอะไรครับ ใครบอก ทนายเหรอครับ
ครับ พวกเขาบอกว่า ทนายของสำนักงานสลากฯ คัดค้าน
- คัดค้านเหรอครับ - ครับ
คุณกริสเตียนบอกให้พวกคุณเข้าไปแป๊บหนึ่ง
- ฉันเหรอคะ - ใช่ ไม่ คุณด้วย
ถ้าเป็นแบบนั้น แล้วผมจะมาที่นี่ทำไม
ด้วยเหตุผลที่พวกเขาควบคุมไม่ได้ เหตุผลที่เขาควบคุมไม่ได้
พวกเราให้การไม่ได้
ประเด็นคือมีคนอ้างสิทธิ์สองคน ฉันไม่รู้ว่าอีกคนจะอยู่ที่นั่นด้วย
ฉันเพิ่งจะรู้
มีสลากสองใบ พวกเขาบอกว่าอย่างนั้น
มันเกิดอะไรขึ้น อาจจะมีความผิดพลาดก็ได้
สลากของผู้ชายอีกคนก็มีปัญหาเหมือนกัน
และดูเหมือนเจ้าหน้าที่จะอยากได้ คำให้การของเขามากกว่าของพวกเรา
ทำไมคดีถึงยืดเยื้อขนาดนี้
จะทำให้มันยืดเยื้อไปทำไม ผ่านมาตั้งห้าปีแล้ว
เขาเอาแต่ขุดคุ้ยว่ามันเกิดอะไรขึ้นกันแน่
ปล่อยให้มันจบๆ ไปดีกว่า ผมคิดว่า พวกเขาจะให้เงินเราคนละครึ่ง ก็แค่นั้น
จะได้จบๆ ไป
ก็นั่นแหละ
แสนสุขใจ โอ้ ช่างแสนสุขใจ
ช่างแสนสุขใจ
เมื่ออยู่ใกล้พระเจ้า…
พอถึงเดือนมีนาคมก็จะ 18 19 20 21…
ยี่สิบสาม ยี่สิบสี่ หกปี พอถึงเดือนมีนาคมก็จะผ่านมาหกปีพอดี
ผมคิดว่าเวลาผ่านไปเร็วอย่างไม่น่าเชื่อ
ผ่านมาหกปีแล้วตั้งแต่ เรื่องราวของฮาบิเอร์ ซาปาตาเริ่มต้นขึ้น
ไม่ว่าศาลจะตัดสินว่ายังไง
ขอแค่เป็นคำตัดสิน ที่ยุติธรรมกับทั้งสองฝ่ายก็พอแล้ว
เราจะได้จบการ…
การรอคอยนี้
การรอคอยที่ไม่สิ้นสุดนี้
อย่างเยือกเย็น และเดินจากไปอย่างมีศักดิ์ศรี
ในฐานะคนที่พูดความจริงมาตลอด
พอผมได้รู้จักเขา ได้คุยกับเขา
อย่างหนึ่งที่ผมมั่นใจคือเขาเป็นคนซื่อสัตย์
เขาไม่ได้เรียกร้องอะไรเป็นพิเศษ
เขาแค่เรียกร้องความยุติธรรม
และโดยส่วนตัวแล้ว ผมเชื่อเขา
ผมคิดว่าเขาพูดความจริง
อย่างที่คุณบอก ส่วนที่ยากคือ การพิสูจน์ว่าความจริงตามกฎหมาย
ไม่ใช่เรื่องที่เขาเล่าในตอนนี้
อาริเอลาคือส่วนสำคัญที่สุดของการพิจารณาคดี
ผมเลือกเลขเอง เธอรู้
มีฝ่ายหนึ่งที่โกหกต่อสาธารณชน ไม่สำนักงานสลากฯ ก็ฮาบิเอร์
สำนักงานสลากฯ บอกว่า คนที่ถูกรางวัลเลือกตัวเลขแบบสุ่ม
แต่คุณฮาบิเอร์เลือกตัวเลขกับลูกสาวเขา
(สองวันก่อนการออกรางวัล)
(2018 มีนาคม)
หนึ่ง สอง สาม…
สี่ ห้า…
เจ็ด
ตอนที่เราไปซื้อสลาก พ่อหนูหยิบมาใบหนึ่ง
ผมบอกว่า "ลูกรัก บอกเลขตัวแรกๆ มา"
หนูบอกว่าหนึ่ง สอง สาม สี่ ห้า เจ็ด
ผมตอบว่า "ลูกรัก พ่ออยากได้เลขที่ถูกรางวัลนะ"
พ่อบอกว่า "เลือกดีๆ" หนูบอกว่า "นี่คือเลขที่หนูเลือก"
ผมเลือกเลขเก้า สิบ
16 19 20 24 หรืออะไรทำนองนั้น
ผมจำไม่ได้ แต่ผมเลือกมัน
หนูได้เลขมาจากผู้ชายชาวเฮติ ที่ถือสลากและเต้นอยู่ในทีวี
มีโฆษณาที่มีผู้ชายชาวเฮติถือสลากใบใหญ่แบบนี้
เขาโบกมันและเต้น
เด็กที่เป็นลูกเขาก็ไม่น่าโกหก
ตอนนี้แกโตแล้ว แต่ตอนนั้นแกเด็กกว่านี้มาก
ดังนั้น ผมเชื่อเขาร้อยเปอร์เซ็นต์
(ในวันที่ 5 กรกฎาคม 2024)
(ฮาบิเอร์ ซาปาตาถูกเรียกตัวไปฟังคำตัดสิน)
วันนี้วันที่ 5 กรกฎาคม เราจะไปฟัง…
เราจะไปฟังคำตัดสิน
มาดูกันว่าจะเป็นยังไง
ทนายของสำนักงานสลากฯ บอกว่า
"ถ้าผู้พิพากษาสั่งให้เรามอบรางวัล เราจะมอบให้ด้วยความยินดี"
ผมเลยเชื่อว่าถ้าทุกอย่างเป็นไปด้วยดี สำนักงานสลากฯ จะยอมจ่ายเงิน
ผมเชื่อจริงๆ ว่าผมจะชนะ
- สวัสดี ฮาบิเอร์ - สวัสดี การ์โลส ดีใจที่เจอคุณ
เช่นกันครับ เป็นยังไงบ้าง
ผมสบายดีครับ ผมมาฟังเรื่อง…
คดี มาดูว่ามันเป็นยังไงบ้าง
วันนี้ เราได้รับคำตัดสินสองข้อ…
ครับ
ในคดีที่ยาวนานและยืดเยื้อนี้
ผู้พิพากษาที่ตัดสินคดีกล่าวว่า ในตอนนี้
มันเป็นไปไม่ได้ที่จะพิสูจน์ว่า สลากของคุณเป็นใบที่ถูกรางวัลหรือเปล่า
- ครับ - สลากของอีกคนก็ด้วย
ครับ
มีหลักฐานไม่มากพอที่จะยืนยันว่า สลากของคุณเป็นใบที่ถูกรางวัล
คำแนะนำของเรา หรือสิ่งที่ควรทำต่อจากนี้ คือ…
แล้วภาพลักษณ์ผมล่ะ
เราทำอะไรไม่ได้ นอกจากพยายามต่อไป
ทั่วทุกมุมของแคว้นบีโอบีโอ
มีผู้คนที่ถ่อมตัวที่ฝันว่าเลขบนสลากของพวกเขา
จะตรงกับเลขที่ถูกรางวัลทุกตัวอย่างน่าอัศจรรย์
คนที่อาจจะไม่ได้ฝันอยากล่องเรือยอตช์
ซื้อรถสปอร์ตหรูๆ หรือคฤหาสน์หลังงาม
ความฝันของพวกเขาเรียบง่าย และจับต้องได้กว่านั้น
ใช้หนี้สิน
ส่งลูกเข้าโรงเรียนหรือมหาวิทยาลัยดีๆ
จ่ายค่ารักษาพยาบาล
พูดง่ายๆ พวกเขาแค่อยากนอนหลับอย่างสบายใจ
หนึ่งในสี่ล้านห้าแสน
นั่นคือสถิติ นั่นคือตัวเลข
แต่พวกเขาไม่เคยพูดถึงความเป็นไปได้อีกอย่าง
ความเป็นไปได้ที่สมจริงมากกว่า นั่นคือต่อให้เราถูกรางวัล
ทุกอย่างก็อาจเป็นเหมือนเดิม
แต่ฮาบิเอร์เข้าใจว่าโชคที่แท้จริงไม่ใช่ลอตเตอรี่
การพิจารณาคดี หรือคำตัดสิน
มันคือการกลับไปอยู่ใน จุดที่เขาไม่จำเป็นต้องพิสูจน์อะไร
จังหวะเวลาของเราไม่ตรงกับพระเจ้า เพราะพระองค์ทรงเป็นผู้กำหนดเวลา
เราต้องรอ
เรารอมาหกปีกว่าแล้ว
รออีกสองสามปีจะเป็นไรไป
คุณมานอนทำอะไรบนพื้นหญ้า
สายตาจับจ้องท้องฟ้า
หนูคิดว่าการเปิดเผยความจริง
สำคัญกว่าการได้รางวัลค่ะ
นี่คือพรที่พระเจ้าประทานให้เรา
แต่เป็นในแบบของพระองค์เอง
แม้ทุกอย่างจะผิดพลาด
ฉันก็ร้องไห้อย่างมีความสุข
ไม่ว่าพวกเขาจะให้รางวัลหรือไม่ ผมก็จะไม่เปลี่ยนไป
ผมจะเป็นคนเดิม
ผมจะเผชิญกับชีวิตในแบบที่เป็น
เหมือนที่ทำมาตลอด
กลิ่นของรุ่งอรุณ…
(ในวันที่ 20 กรกฎาคม 2024)
(ฮาบิเอร์ ซาปาตาตัดสินใจ ยื่นอุทธรณ์และสู้คดีต่อ)
(ซึ่งอาจกินเวลานานหลายปี)
(แม้ว่าเราจะติดต่อไปหลายครั้ง)
(สำนักงานสลากกินแบ่งกอนเซปเซียน เลือกที่จะไม่มีส่วนร่วมในสารคดีนี้)
(ปัจจุบัน ฮาบิเอร์กับบลังกา กลับมาเปิดฟาร์มโคนมอีกครั้ง)
คุณยังเล่นกีโนอยู่ไหมครับ
เล่นครับ เพิ่งเล่นเมื่อวันศุกร์ เลขตัวเดิม
ผมยังเก็บสลากไว้ ยังไม่ได้เช็กเลย
ผมเก็บ… ไม่รู้ว่าเก็บไว้ในรถ
หรือในบ้าน ซุกอยู่ในตู้เย็น
ผมจำไม่ได้ด้วยซ้ำว่าเอาไว้ที่ไหน
(ชายผู้ถูกลอตเตอรี่)
(โชคชะตาถูกกำหนดแล้ว)
(นี่คือเรื่องจริงที่บอกเล่าและแสดงโดย บุคคลที่อยู่ในเหตุการณ์เหล่านั้น)
(ขอขอบคุณพวกเขาอย่างสุดซึ้ง)
คำบรรยายโดย ณิชา อ้นเอี่ยม